खरीफ फसल के अवशिष्टों को न जलाएं : राठौर
ग्राम पंचायत बंगुरसिया के ग्राम जुनवानी में कृषक संगोष्ठी का आयोजन किया गया। कृषक संगोष्ठी में अनुविभागीय कृषि अधिकारी एचके राठौर, विषय वस्तु विशेषज्ञ सीएल साहू मुख्य रुप से शामिल हुए।
कृषक संगोष्ठी में पारम्परिक कृषि पद्धति के बदले आधुनिक कृषि पद्धति अपनाने, अवशिष्ट प्रबंधन, जैविक एवं टिकाऊ खेती, कृषकों की आय में बढ़ोत्तरी, कम लागत में तकनीकों का प्रयोग, डायरेक्ट बेनीफिट ट्रांसफर, पांच साल में किसानों की आय दुगुना करने सहित विभाग द्वारा एकत्र की जा रही जानकारी के संबंध में चर्चाएं की गई। साथ ही विभाग द्वारा संचालित योजनाओं की जानकारी दी गई। संगोष्ठी का शुभारंभ करते हुए एचके राठौर ने खरीफ फसल विशेषकर धान लेने के बाद किसानों द्वारा अवशिष्टों को खुले में न जलाने काे कहा गया। विषय वस्तु विशेषज्ञ सीएल साहू ने कहा कि रासायनिक उर्वरक रासायनिक दवाई के अंधाधुंध प्रयोग से उत्पादन तो बढ़ है लेकिन इसका दुष्परिणाम पर्यावरण, वातावरण, भूगर्भ जल, जलीय जीव जंतु, पशु पक्षी तथा खेती में लाभकारी जीव जंतु का संतुलन बिगड़ने लगा। इसके लिए जैविक खाद यथा कम्पोस्ट खाद, नाडेप कम्पोस्ट, कंसन्ट्रेटेड कम्पोस्ट, खली, वर्मी कम्पोस्ट, हरी खाद के साथ साथ जैव उर्वरक राइजोबियम कल्चर, पीएसबी कल्चर, नील हरित काई का प्रयोग कर खाद प्राप्त कर सकते हैं। संगोष्ठी का संचालन ग्रामीण कृषि विस्तार अधिकारी शेख कलीमुल्लाह द्वारा किया गया।
hin_Deva hin_Deva hin_Deva